Diari Oficial de la Generalitat Valenciana


Sumari del DOGV 6779, del 22-05-2012 (2012/4892)

RESOLUCIÓ de 9 de maig de 2012, de la Sotssecretaria de la Conselleria d'Infraestructures, Territori i Medi Ambient, per la qual es delega l'exercici de determinades competències en matèria de gestió de personal.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6779

Data del DOGV
:   22-05-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/4892


Data del document
:   09-05-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ de 9 de maig de 2012, de la Sotssecretaria de la Conselleria d'Infraestructures, Territori i Medi Ambient, per la qual es delega l'exercici de determinades competències en matèria de gestió de personal. [2012/4892]  
  
L'article 69 de la Llei 5/1983, de 30 de desembre, del Consell, atribueix a la sotssecretaria de cada Conselleria la direcció de tot el personal de la mateixa.  
Raons d'eficàcia aconsellen delegar determinades competències atribuïdes a la sotssecretaria en matèria de gestió de personal en el/la titular de la Secretaria General Administrativa i en els/les titulars de les direccions territorials, a fi d'aconseguir la màxima celeritat en la tramitació de determinats procediments de gestió de personal.  
  
Per tot això, i de conformitat amb el que disposa l'article 69 de la Llei 5/1983, de 30 de desembre, del Consell, resolc:  
  
Primer  
Delegar en el/la titular de la Secretaria General Administrativa l'autorització de les reduccions de jornada de l'article 7 i 8, de la flexibilitat de permanència obligatòria prevista en l'article 15, l'autorització dels permisos regulats en el capítol III, com també les llicències previstes en el capítol IV i l'autorització de les vacances prevista en el capítol V del Decret 175/2006, de 24 de novembre, del Consell, pel qual es regulen les condicions de treball del personal al servici de l'administració del Consell, d'acord amb la modificació introduïda pel Decret 68/2012, de 4 de maig, del Consell.  
Eixes competències s'entendran delegades en els/les titulars de les direccions territorials, dins del seu respectiu àmbit territorial.  
  
Segon  
Delegar en el/la titular de la Secretaria General Administrativa el control horari i el control de la justificació de les absències previstes en l'article 20 del Decret 175/2006, de 24 de novembre, del Consell, del personal d'esta Conselleria.  
Eixes competències s'entendran delegades en els/les titulars de les direccions territorials, dins del seu respectiu àmbit territorial.  
  
Tercer  
Delegar en els/les titulars de les direccions territorials, dins del seu respectiu àmbit territorial, l'autorització del canvi de torn assignat als agents mediambientals en virtut del calendari de treball anual.  
  
  
Quart  
Sempre que es faça ús d'esta delegació de competències, haurà de fer-se constar això en la resolució adoptada, d'acord amb allò previst a l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 63.6 de la Llei 5/1983, de 30 de desembre, del Consell.  
  
  
Cinqué  
Deixar sense efecte la delegació de competències realitzada en virtut de la Resolució de 23 de febrer de 2009, de la Sotssecretaria de la Conselleria de Medi Ambient, Aigua, Urbanisme i Habitatge, publicada en el Diari Oficial de la Comunitat Valenciana de 6 d'abril de 2009.  
  
  
València, 9 de maig de 2012.- El sotssecretari: Gaspar Peral Ribelles.